Aalborg Stiftstidende, 1841-03-25
Det er en aabenbar Usandhed, naar De fortæller: at det under Sagen er oplyst, at jeg slog mit Jagt Gevær itu paa Niels Lassen. Det er tvertimod under Sagen, oplyst, at Niels Lassen slog mig med sin Vandringstav, og brækkede mit Gevær itu, for jeg havde lagt Haanden, paa ham. De fortæller dernæst: Niels Lassen segnede paa Stedet som overvunden &c. Niels Lassen gik alene hiem til sit Huus, omtrent 1/2 Fjerdinqvei strax efterat jeg den 13de f. M. havde forladt ham. Dette er en notorisk Sandhed. De fortæller endvidere: Ugierningsmanden ilede til Lundbek &c. Hvad er en Ugierningsmand, er det en Gjerningsmand der gjor Uger, eller er det en Mand, der Jntet giør, i sidste Tilfælde maatte De ønske at være en Ugierningsmand, naar De seer paa det De har skrevet i dette Blads Nr. 51. De fortæller endvidere: "at Niels Lassen boer i en Hytte: Niels Lassens Bolig har over 20 Fag velvedligeholdt Huus. Naar De endvidere fortæller: Niels Lassen gik tilsengs, hvor han endnu er, og efter Lægens Attest vil være nødsaget til at blive i længere Tider saa er dette jo ogsaa Usandhed; det kan nemlig med mange Mennesker bevises, at Niels Lassen i længere Tid har kunnet forlade Sengen. Naar De endvidere siger: at Stedets værdige Siælesørger reqvirerede Districtschirurg Gliemann i Nibe, til at foretage Syn over Niels Lassen, og derom meddele Atteste saa medfører dette jo heller ikke Sandhed; Reqvisitionen gik kun ud paa at anordne Niels Lassen Lægehjelp. De anfører endeel at Lægens Attest, som De siger: nordlydende: her synder De jo atter mod den ædle Sandhed, og undseer Dem endog ikke over, at forvanske Attestens Ord; thi Lægen har ikke sagt, i Attesten, at jeg har bestadiget Niels Lassen med Bossepiben. Sig mig dog, hvad vilde De i mit Sted d. 13de f. M. have grebet til, ifald De, som Skovfoged, havde truffet en Dem aldeles ubekiendt Person kommende fra Skoven med Træ (det Træ, N. Lassen medførte, var af 5 til 6 Alens Længde og 1 til 5 Tommer i Diameter), som han, uden Eierens Tilladelse var i Besiddelse af, og ikke vilde opfylde Deres Jnstrur, at følge Dem til Eieren, men til Svarpaa denne fredelige gientagne Opfordring, blev slaaet af hans plumpe Vandringstav, og, da De endelig faaer denne fra ham, seer, at han brækker Deres Jagtgevær (Deres eeneste værdifulde Eiendom) itu &c. Jeg troer ikke, at De vilde vedblive at være en passiv Tilskuer, hvilket jeg var, indtil Personen havde sønderbrudt mit Gevær. Og er Niels Lassen (som navngav sig Lars Pedersen fra Sebber sund) efter dette Øieblik, ved min Haand, tilføiet saadanne Læsioner, som Lægeattesten omtaler, eller af mine Hunde, bidt, saa er det Alt skeet mig uafvidende, idet jeg kun har forsvaret mig, i mit lovlige Ærinde, ved at afparere hans Angreb, og kan jeg forsikkre, at jeg var uvidende om, at Hunden havde bidt ham, indtil han selv gjorde mig opmærksom herpaa, og at saavel jeg som Hunden da strax forlod, ham. - Jeg skulle iøvrigt ikke indladt mig paa denne offentlige Meddelelse, hvortil jeg føler, at jeg fra flere Sider, betragtet er uformuende; men jeg skylder mig selv at fremsætte, for dette Blads Læsere, Sagen i sit rette Lys. Lundbek, den 21de Marts 1811. Christopher Thomsen, Skovfoged og Skytte.